text: Høj fart førte til flyvetur inden bil havnede i sø nær Højer
  03 april 2014 kl. 04.53
  En 60-årig mand fra Højer-området blev onsdag aften hårdt kvæstet ved en solo-ulykke, da han mistede herredømmet over sin bil på Hjerpstedvej nær Højer. Bilen havnede i en lille sø og den 60-årige blev forinden slynget ud af bilen.
  - Ulykken skyldes efter alt at dømme for høj fart. Manden blev kørt til sygehuset i Aabenraa, hvorfra det meldes, at han torsdag morgen fortsat er i kritisk tilstand, siger vagtchefen hos syd- og Sønderjyllands Politi til TV SYD.
  